กลุ่มโอสถสภาเลิกยุ่งเสริมสุขขายหมด14%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — กลุ่มโอสถานุเคราะห์เลือกข้างกลุ่มบุลสุขตามข่าว ขายหุ้นเสริมสุขให้ทั้งหมด 14.86%
กลุ่มโอสถานุเคราะห์ได้ขายหุ้นบริษัท เสริมสุข (SSC) ที่ถืออยู่ทั้งหมด 14.86% ของทุนชำระแล้ว โดยทำรายการขายหุ้นผ่านบริษัทหลักทรัพย์ภัทร เมื่อวันที่ 10 มิ.ย. 2553 ที่ผ่านมา ซึ่งเป็นวันเดียวกับกลุ่มบุลสุขได้มาจำนวนกว่า 12% 
ทั้งนี้ กลุ่มโอสถานุเคราะห์ ประกอบด้วย นายสุรินทร์ โอสถานุเคราะห์ นางสมพร โอสถานุเคราะห์ นายนิติ โอสถานุเคราะห์ และบริษัท บางกอกรินเวสท์ 
การเลือกขายหุ้นเสริมสุขของกลุ่มโอสถานุเคราะห์ให้กับกลุ่มบุลสุขทั้งหมด ทำให้กลุ่มเป๊ปซี่เข้ามาเทกโอเวอร์บริษัทไม่สำเร็จ 
ด้านบริษัท ไทยพัฒนาโรงงานอุตสาหกรรม (TFD) ได้เปลี่ยนแปลงโครงสร้างผู้ถือหุ้นใหญ่ โดยนางสุวรรณี ไพโรจน์กิจจา ได้เข้ามาถือหุ้นใหญ่อันดับสอง จำนวน 122 ล้านหุ้น คิดเป็น 17.39% ของทุนชำระแล้วในราคาหุ้นละ 0.90 บาท รวมเป็นเงิน 109.80 ล้านบาท หลังจากซื้อหุ้นยกล็อตจากนางสุมาลี อ่องจริต
ปัจจุบัน TFD มีกลุ่มคุณอภิชัย เตชะอุบล เป็นผู้ถือหุ้นใหญ่ที่สุดจำนวน 317.84 ล้านหุ้น หรือ 45.31%